**รายงานการประชุมสภาเทศบาลตำบลคึกคักสมัยสามัญ สมัยที่ ๑ ประจำปี ๒๕๕๗**

**ครั้งที่ ๑/๒๕๕๗**

**วันพุธที่ ๒๖ เดือน กุมภาพันธ์ พ.ศ. ๒๕๕๗**

**ณ ห้องประชุมสภาเทศบาลตำบลคึกคัก อำเภอตะกั่วป่า จังหวัดพังงา**

---------------------------------------------------------------------------

**ผู้มาประชุม**

1. นายเสน่ห์ บุญน้อย ตำแหน่ง ประธานสภาเทศบาลตำบลคึกคัก
2. นายนิกร ทองลิ่ม ตำแหน่ง สมาชิกสภาเทศบาลตำบลคึกคัก เขต ๑
3. นายอุดม ตันเก่ง ตำแหน่ง สมาชิกสภาเทศบาลตำบลคึกคัก เขต ๑
4. นายชาตรี หลีเจี้ย ตำแหน่ง สมาชิกสภาเทศบาลตำบลคึกคัก เขต ๑
5. นายนพดล นพฤทธิ์ ตำแหน่ง สมาชิกสภาเทศบาลตำบลคึกคัก เขต ๒
6. นายวีรพล สุทธิเพชร ตำแหน่ง รองประธานสภาเทศบาลตำบลคึกคัก
7. นายสมญา นพฤทธิ์ ตำแหน่ง สมาชิกสภาเทศบาลตำบลคึกคัก เขต ๑
8. นายสมคิด หมื่นกล้า ตำแหน่ง สมาชิกสภาเทศบาลตำบลคึกคัก เขต ๑
9. นายสมชาย ชูเหล็ก ตำแหน่ง สมาชิกสภาเทศบาลตำบลคึกคัก เขต ๒

**ผู้ไม่มาประชุม**

1. น.ส.เบญจมาศ ตันเก่ง ตำแหน่ง สมาชิกสภาเทศบาลตำบลคึกคัก เขต ๒
2. นายนพพร ชนะภัย ตำแหน่ง สมาชิกสภาเทศบาลตำบลคึกคัก เขต ๑
3. นายบันลือศักดิ์ หมายแร่ ตำแหน่ง สมาชิกสภาเทศบาลตำบลคึกคัก เขต ๒

**ผู้เข้าร่วมประชุม**

1. นายสวัสดิ์ ตันเก่ง ตำแหน่ง นายกเทศมนตรีตำบลคึกคัก
2. นายกิตติพงศ์ กิจภูวดล ตำแหน่ง รองนายกเทศมนตรีตำบลคึกคัก
3. นายสิริธร บัวแก้ว ตำแหน่ง รองนายกเทศมนตรีตำบลคึกคัก
4. น.ส.วลัยลักษณ์ โสภณพิเชษฐ์ ตำแหน่ง เลขานุการนายกฯ
5. นายจุฬา เทียนครบ ตำแหน่ง ที่ปรึกษานายกเทศมนตรีตำบลคึกคัก
6. นายอนิวรรตน์ ไชยรัตน์ธนโชค ตำแหน่ง ปลัดเทศบาลตำบลคึกคัก
7. นายวัชรากร เดชประดิษฐ์ ตำแหน่ง หัวหน้าฝ่ายแบบแปลนและก่อสร้าง
8. น.ส.กฤษณา สวนแร่ ตำแหน่ง ผู้ช่วยเจ้าหน้าที่ธุรการ

เริ่มประชุมเวลา ๐๙.๓๐ น.

นายอนิวรรตน์ (เลขานุการฯ) เมื่อถึงเวลากำหนดประชุมแล้วมรสมาชิกมาประชุมจำนวน ๙ คนลาต่อ

ท่านประธานสภา ๓ คน คือ นายนพพร ชนะภัย สท.เขต ๑ นางสาวเบญจมาศ ตันเก่ง สท.เขต ๒ และนายบันลือศักดิ์ หมายแร่ สท.เขต ๒ เมื่อถึงเวลาและครบองค์ประชุมแล้ว ผมก็ขอเชิญท่านประธานจุดธูปเทียนบูชาพระรัตนตรัย และเปิดการประชุมครับ

นายเสน่ห์ (ประธานสภาฯ) ผมก็ขอเปิดการประชุมสภาเทศบาลตำบลคึกคัก สมัยสามัญ สมัยที่ ๑ ประจำปี ๒๕๕๗ ครั้งที่ ๑/๒๕๕๗ วันพุธที่ ๒๖ เดือน กุมภาพันธ์ ๒๕๕๗ เวลา ๐๙.๓๐ น. ณ ห้องประชุมสภาเทศบาลตำบลคึกคัก ตามระเบียบวาระการประชุมต่อไป

**ระเบียบวาระที่ ๑ เรื่องที่ประธานแจ้งที่ประชุมทราบ**

 ----------ไม่มี----------

**ระเบียบวาระที่ ๒ เรื่องรับรองรายงานการประชุมสภาเทศบาล สมัยสามัญ สมัยที่ ๔ ครั้งที่ ๑/๒๕๕๖ เมื่อวันจันทร์ ๒๓ เดือนธันวาคม ๒๕๕๖**

นายเสน่ห์ (ประธานสภาฯ) รายงานการประชุมสภาเทศบาล สมัยสามัญ สมัยที่ ๔ ครั้งที่ ๑/๒๕๕๖ เมื่อวันจันทร์ ๒๓ เดือนธันวาคม ๒๕๕๖ ให้เลขานุการสภาฯ ชี้แจงครับ

นายอนิวรรตน์ (เลขานุการฯ) ขออนุญาตครับท่านประธาน รายงานที่ทุกท่านเห็นจะมีอยู่ทั้งหมด ๑๗ หน้า หน้าแรกจะมีรายชื่อผู้มาประชุม ผู้เข้าร่วมประชุม และผู้ไม่มาประชุม หน้าที่ ๒ ระเบียบวาระที่ ๑ เรื่องที่ประธานแจ้งที่ประชุมทราบ

หน้าที่ ๓ เรื่องรับรองรายงานการประชุมครั้งที่แล้ว หน้าที่ ๔-๑๒ เรื่องเสนอพิจารณา ให้ความเห็นชอบในการขอใช้ที่ดินตามหนังสือสำคัญที่หลวง เลขที่ ๔๒๖๑๑ ซึ่งตั้งอยู่ในพื้นที่ของหมู่ที่ ๓ ตำบลคึกคัก หน้าที่ ๑๒ -๑๓ พักการประชุม ๕ นาที และเริ่มประชุมพิจารณารับมอบพัสดุให้เป็นกรรมสิทธิ์ของเทศบาลประเภทครุภัณฑ์สำนักงาน(กองช่าง) หน้าที่ 1๑๓-๑๖ พิจารณาจ่ายขาดเงินสะสมเพื่อจัดซื้อรถบรรทุกขยะ หน้าที่ ๑๖ พิจารณา ร่าง ระเบียบสภาฯเทศบาลตำบลคึกคักว่าด้วยหลักเกณฑ์และวิธีการสำหรับให้ประชาชนเข้าร่วมรับฟังการประชุมสภาเทศบาลตำบลคึกคัก และเรื่องอื่นๆ หน้าที่ ๑๗ ปิดประชุม คณะกรรมการตรวจรายงานการประชุมซึ่งจะขาดลายเซ็นไปหนึ่งคนเพราะว่าวันนั้นนายสมคิดไม่ได้เข้าร่วมประชุมด้วยครับ

นายเสน่ห์(ประธานสภาฯ) ไม่ทราบว่าสมาชิกท่านใดจะเพิ่มเติมหรือว่าแก้ไขตรงไหนบ้างหรือไม่ครับ ถ้าไม่มีผมก็ขอมติที่ประชุมรับรองการรายงานการประชุมสภาเทศบาล สมัยสามัญ สมัยที่ ๔ ครั้งที่ ๑/๒๕๕๖ เมื่อวันจันทร์ ๒๓ เดือนธันวาคม ๒๕๕๖ ด้วยครับ

**มติที่ประชุม** รับรองรายงานการประชุมสภาเทศบาลตำบลคึกคักสมัยสามัญ สมัยที่ ๔/๒๕๕๖ เมื่อวันจันทร์ที่ ๒๓ เดือน ธันวาคม ๒๕๕๖ ด้วยเสียงเอกฉันท์

**ระเบียบวาระที่ ๓ เรื่องด่วน**

 ------------ไม่มี------------

**ระเบียบวาระที่ ๔ ญัตติที่ค้างพิจารณา**

 ------------ไม่มี------------

**ระเบียบวาระที่ ๕ ญัตติเสนอใหม่**

 **๕.๑ พิจารณาให้ความเห็นชอบกำหนดสมัยประชุมสภา สมัยสามัญประจำปี ๒๕๕๗**

นายเสน่ห์(ประธานสภาฯ) ผมก็เชิญปลัดช่วยอธิบายด้วยครับ

นายอนิวรรตน์ (ปลัด/เลขานุการฯ) ขออนุญาตครับท่านประธาน การกำหนดสมัยประชุมสภา ณ ปัจจุบันนี้ก็คือในปี ๒๕๕๖ ได้กำหนดระยะเวลาและวันเริ่มต้นประชุมสภาเทศบาลสมัยประชุมแรก ประจำปี ๒๕๕๗ นั้นได้กำหนดไม่เกิน ๓๐ วัน นับตั้งแต่วันที่ ๔ กุมภาพันธ์ ๒๕๕๖ เป็นต้นไป อันนี้ผมอ่านของปีที่แล้วนะครับ สมัยที่ ๒ กำหนดไม่เกิน ๓๐ วัน นับตั้งแต่วันที่ ๑ มิถุนายน ๒๕๕๖ เป็นต้นไป สมัยสามัญ สมัยที่ ๓ มีกำหนดไม่เกิน ๓๐ วัน นับตั้งแต่วันที่ ๑ สิงหาคม ๒๕๕๖ เป็นต้นไป สมัยสามัญ สมัยที่ ๔ มีกำหนดไม่เกิน ๓๐ วัน นับตั้งแต่วันที่ ๑ ธันวาคม ๒๕๕๖ เป็นต้นไป ทีนี้ตามระเบียบข้อกฎหมายก็คือให้สภากำหนดสมัยสามัญครั้งที่ ๑ ของปีถัดไปด้วย ซึ่งคราวนั้นครั้งที่ 1 ของปีถัดไปก็คือ มีกำหนดไม่เกิน ๓๐ วัน ตั้งแต่วันที่ ๑กุมภาพันธ์ ๒๕๕๗ ก็คือครั้งนี้ หลักการกำหนดก็คือท่านต้องกำหนดในปีนี้อีก ๓ ครั้ง พร้อมกับครั้งที่ ๑ ของปี ๒๕๕๘ มันก็จะสอดคล้องกันพอดี ท่านก็จะต้องกำหนด ครั้งที่ ๒ ครั้งที่ ๓ ครั้งที่ ๔ และครั้งที่ ๑ ของปีถัดไป ซึ่งถ้าท่านเห็นด้วยตามนี้นะครับ ก็คือครั้ง ถัดไป ๑ มิถุนายน ๒๕๕๗ มีกำหนดไม่เกิน ๓๐ วัน ซึ่งท่านจะเห็นด้วยหรือไม่เห็นด้วยก็ได้นะครับ สมัยสามัญ สมัยที่ ๓ มีกำหนดไม่เกิน ๓๐ วัน นับตั้งแต่ วันที่ ๑ สิงหาคม ๒๕๕๗ เป็นต้นไป สมัยสามัญ สมัยที่ ๔ มีกำหนดไม่เกิน ๓๐ วัน นับแต่วันที่ ๑ ธันวาคม ๒๕๕๗ เป็นต้นไป และกำหนดสมัยแรกของปี ๒๕๕๘ มีกำหนดไม่เกิน ๓๐ วัน นับแต่วันที่ ๑ กุมภาพันธ์ ๒๕๕๘ ถ้าหากว่าท่านจะเอาตามนี้เราก็จะได้วนกับไปเหมือนเดิมหมดเลยนะครับซึ่งท่านก็เคยให้เหตุผลไว้ว่าเนื่องจาก ๑ กุมภาเป็นการประชุมครั้งแรก เรื่อง พฤษภาคม เป็นเรื่องแผน แล้วก็เดือนสิงหาเป็นเรื่องของงบประมาณ เดือนธันวาเป็นเดือนต้องรายงานค่าใช้จ่ายมันจะลงล๊อคอยู่แบบนี้ก็แล้วแต่สมาชิกนะครับว่าเอาแบบไหนแต่เวลากำหนดนะครับปีหนึ่งจะต้องไม่เกิน ๔ ครั้ง และจะต้องกำหนดครั้งที่ ๑ ของปีถัดไปไว้ด้วย ท่านจะต้องกำหนดปีต่อปีนะครับและให้กำหนดครั้งที่ ๑ ของปีถัดไป และวันนี้เราก็ได้ประชุมครั้งแรกของปีถัดไปอยู่ และวันนี้ท่านต้อง กำหนด ครั้งที่ ๒ ครั้งที่ ๓ ครั้งที่ ๔ ละครั้งที่ ๑ ของปี ๒๕๕๘ พอถึงการประชุมครั้งแรกของปี ๒๕๕๘ ท่านก็จะต้องมากำหนดของปี ๒๕๕๘ อีกครั้งถ้าท่านจะเอาแบบเดิมก็ได้และแต่ละครั้งจะมีกำหนดไม่เกิน ๓๐ วัน และเชิญประธานครับ

นายเสน่ห์ (ประธานสภาฯ) หากท่านใดไม่อภิปราย ผมก็จะขอมติพิจารณา ให้ความเห็นชอบกำหนดสมัยประชุมสภา สมัยสามัญประจำปี ๒๕๕๗ ตามมาตรา ๒๔ ในปีหนึ่งให้มีสมัยประชุมสภา ๔ สมัยประชุมสามัญสมัยหนึ่งๆให้มีกำหนดไม่เกิน ๓๐ วัน ข้อ ๑๑(๓) ให้สภาเทศบาลกำหนดว่าการประชุมสมัยสามัญประจำปีแต่ละสมัยในปีนั้นจะเริ่มเมื่อใด แต่ละสมัยในปีนั้นมีกำหนดกี่วัน กับให้กำหนดวันเริ่มประชุมสมัยประชุมสมัยสามัญประจำปีสมัยแรกของปีถัดไปด้วย ไม่ทราบว่าสมาชิกท่านใดมีอะไรจะแก้ไขเพิ่มเติมหรือเปลี่ยนแปลงตรงไหนบ้างไม่ครับตามเอกสารที่ได้แจกให้ดูเป็นตัวอย่างหรือไม่ครับถ้าไม่มีผมก็ขอมติกำหนดสมัยประชุมสมัยสามัญ ดังนี้

 สามัญ สมัยที่ ๒ ปี ๒๕๕๗ เริ่มตั้งแต่ ๑ พฤษภาคม ๒๕๕๗ เป็นต้นไป

 สามัญ สมัยที่ ๓ ปี ๒๕๕๗ เริ่มตั้งแต่ ๑ พฤษภาคม ๒๕๕๗ เป็นต้นไป

สามัญ สมัยที่ ๔ ปี ๒๕๕๗ เริ่มตั้งแต่ ๑ พฤษภาคม ๒๕๕๗ เป็นต้นไป

สามัญ สมัยที่ ๑ ปี ๒๕๕๘ เริ่มตั้งแต่ ๑ กุมภาพันธ์ ๒๕๕๘ เป็นต้นไป

นายวีรพล (รองประธานฯ) ขออนุญาตครับท่านประธานผมขอถามนิดหนึ่งว่าสมัยประชุมสภามีผลกับสมาชิกอย่างไรบ้างครับ

นายอนิวรรตน์(ปลัด/เลขาฯ) เมื่อสมัยประชุมได้กำหนดแล้วนะครับก่อนจะถึงสมัยประชุมเราก็จะทำหนังสือแจ้งและทางสมาชิกก็จะต้องทำตัวให้ว่างและถ้าหากว่าท่านมีญัตติหรือจะตั้งกระทู้ถามท่านสามารถยื่นเรื่องให้เลขาฯได้เลยเพื่อที่จะเอาใส่เข้าไปในวาระการประชุมให้เว้นที่เป็นกระทู้ถามที่เร่งด่วนหรือว่าประธานสภาฯพิจารณาแล้วว่าเป็นญัตติด่วนหรือไม่ นี่ก็คือความสำคัญของการกำหนดสมัยประชุมสภา และอีกอย่างเราก็กำหนดสมัยตามกฎหมายก็คือปีหนึ่งเรากำหนด สมัยประชุม ๔ สมัย แต่ละสมัยมีกำหนดไม่เกิน ๓๐ วัน และถ้าหากว่ามีเรื่องเร่งด่วน สามารถขอประชุมสมัยวิสามัญได้ และผู้ที่จะอนุญาตก็คือผู้ว่าฯ เชิญครับท่านประธาน

นายเสน่ห์ (ประธานสภาฯ) ถ้าไม่มีผมก็ขอมติกำหนดสมัยประชุมสมัยสามัญ ประจำปี ๒๕๕๗ และสมัยแรกของปี ๒๕๕๘

**มติที่ประชุม** เห็นชอบเป็นเอกฉันท์ (เห็นชอบ ๙ เสียง/ไม่เห็นชอบ – เสียง/ไม่ออกเสียง –เสียง)

 **๕.๒ พิจารณาจ่ายขาดเงินสะสม ประจำปี ๒๕๕๗ ตามโครงการจัดซื้อกล้องวงจรปิดพร้อมติดตั้งระบบ(CCTV) งบประมาณดำเนินการ เป็นเงิน ๓,๐๕๐,๐๐๐ บาท** (ครั้งที่ ๒/๒๕๕๗)

นายเสน่ห์ (ประธานสภาฯ) ผมก็ขอเชิญนายกอธิบายด้วยครับ

นายสวัสดิ์ (นายกเทศฯ) ผมก็ขออนุญาตครับท่านประธานกระผม นายสวัสดิ์ ตันเก่ง นายกเทศฯขอชี้แจงเกี่ยวกับเรื่อง CCTV ของตำบลคึกคักเนื่องจากทางผู้ว่าฯจ.พังงาเรื่องเดิมมันมีอยู่ว่า CCTV ในเขาหลักได้ติดตั้งอยู่แล้วแต่ว่าไม่ครบและยังไม่สมบูรณ์ทีและได้มีการเสื่อมโทรมไปบ้างแล้วและบางตัวก็ได้ชำรุดเสียหายก็มากที่นี้ท่านผู้ว่าฯหางบประมาณมาให้ติดตั้งและซ่อมแซมที่เขาหลักใหม่ทางผู้ว่าฯขอให้ทางเราช่วยติดเชื่อมจากที่ผู้ว่าฯทำมาเพื่อที่จะได้ครบวงจรขึ้นเพื่อความปลอดภัยในชีวิตและทรัพย์สินเพื่อที่ว่าจะป้องกันอาชญากรรมต่างได้หลายอย่างๆ และผมว่าการติดตั้งมันก็มีความจำเป็นพอสมควรเนื่องจากเกิดอุบัติเหตุบ่อยและเราก็จะได้รู้ว่าใครผิดใครถูกไม่ต้องมานั่งเถียงกันอยู่และผมก็คิดว่ามันเป็นเรื่องสำคัญที่เราจะต้องมี CCTV เกี่ยวกับงบประมาณเดียวผมจะให้ช่างชี้แจงนะครับ

นายวัชรากร (หัวหน้ากองช่าง) ผมก็ขออนุญาตครับท่านประธานกระผม นายวัชรากร เดชประดิษฐ์ หัวหน้าฝ่ายแบบแปลนและก่อสร้างรักษาการกองช่าง ตามโครงการ CCTV นี้เป็นการติดตั้งกล้องวงจรปิดเป็นแบบฟิกนะครับซึ่งไม่สามารถซูมได้และกำหนดจุดเพื่อความปลอดภัยและตำแหน่งที่ตั้งการก่อสร้างหรือว่าการจัดซื้อไม่ได้จ้างเหมาการติดตั้งก็ได้เป็นไปตามแผนผังที่ได้มอบให้กับสมาชิกทั้งหมดมี ๖ จุด กล้อง ๑๐ ตัว ซึ่งล่าสุดที่ได้คุยกับผู้บริหารและท่านสมาชิกตำแหน่งหน้าสำนักงานเทศบาลย้ายไปที่หนองมูลนะครับซึ่งราคาก็ได้เพิ่มเติมซึ่งตำแหน่งนั้นที่เราเคลื่อนย้ายนั้นไปใช้กับไลน์ของสายจังหวัดพังงาที่ได้ก่อสร้างก่อนหน้านี่ ส่วนงาบการติดตั้งศูนย์ควบคุมนี้จะย้ายจากป้อมตำรวจ ม.6ตรงนั้นมาไว้ที่อาคาร ปภ.ของเทศบาลตำบลคึกคักและในอนาคตถ้าเทศบาลมีงบประมาณเราก็สามารถติดตั้งขยายให้ทั่วทั้งตำบล

นายเสน่ห์ (ประธานสภาฯ) เชิญปลัดชี้แจง กฎหมาย ระเบียบ หนังสือสั่งการที่เกี่ยวข้องครับ

นายอนิวรรตน์(ปลัด/เลขาสภาฯ) ขออนุญาตครับท่านประธานการจ่ายขาดเงินสะสมระเบียบกำหนดไว้ว่าตามระเบียบและหนังสือสั่งการกระทรวงมหาดไทย มท.๐๘๐๘.๒ /๒๑๕๐ ลงวันที่ ๒๗ พฤษภาคม ๒๕๕๖ ซักซ้อมการจ่ายเงินสะสมฯ ก็คือดังนี้นะครับ ให้ท้องถิ่นคำนึงสถานการณ์คลังว่ามีเงินพอหรือไม่และเสถียรภาพทางการคลังระยะยาวหากเกิดเหตุการณ์อะไรขึ้นที่เร่งด่วนเรามีเงินพอที่จะจ่ายไม่ การจ่ายเงินสะสมเป็นค่าครุภัณฑ์ ที่ดินและสิ่งก่อสร้างที่มิใช่เรื่องเร่งด่วนให้ตั้งงบประมาณรายจ่ายประจำปี หรืองบประมาณรายจ่ายเพิ่มเติมให้ทำเป็นข้อบัญญัติขึ้นมาเขาจะเน้นว่าถ้ามิใช่เรื่องเร่งด่วนให้ตามข้อบัญญัติแต่ถาเป็นเรื่องเร่งด่วนก็จ่ายขาดเงินสะสมได้ แต่ถ้าหากสภาฯเห็นว่าเรื่องนี้เป็นเรื่องเร่งด่วนมันก็จะไปเข้าหลักเกณฑ์ตามหนังสือสั่งการของกระทรวงมหาดไทย มท.มท.๐๘๐๘.๒ /๒๑๕๐ ลงวันที่ ๒๗ พฤษภาคม ๒๕๕๖ หรือโดยการโอนเปลี่ยนแปลงงบประมาณ ทั้งนี้โครงการดังกล่าวต้องมีอยู่ในแผนพัฒนาตำบล และเป็นโครงการที่ดำเนินการเพื่อบริการชุมชนและสังคมเท่านั้น ให้สภาพิจารณาตามแนวทางดังกล่าวด้วย

นายอนิวรรตน์(ปลัด/เลขาสภาฯ) ช่างขอถามนิดว่าเป็นการจัดซื้อกล้องหรือถ้าหากว่าเป็นการจัดซื้อกล้องช่างต้องจัดคุมครุภัณฑ์หมดเลย เช่น กล้องหมายเลขอะไร ขาหมายเลขอะไรต้องพิมพ์ครุภัณฑ์หมดเลยแยกชิ้นออกมา และที่ปลัดเคยเห็นนะจะเป็นการติดตั้งกล้อง CCTV พร้อมระบบ ถ้าเป็นแบบนี้ก็จะเข้าหมวดที่ดินและสิ่งก่อสร้างจบ และถ้าจัดซื้อช่างจะต้องตรวจทีละชิ้นเลยนะ

นายวัชรากร (หัวหน้ากองช่าง) ขออนุญาตครับ ความหมายที่ผมพูดก็คือเป็นการซื้อพร้อมติดตั้งไม่ใช่ประกาศสอบราคาจ้างครับ

นายอนิวรรตน์(ปลัด/เลขาสภาฯ) มันจะยุ่งยากไม่ เช่นถ้าช่างบอกว่าถ้าซื้อปั้มน้ำพร้อมติดตั้ง ช่างต้องไปตรวจรับเครื่องปั้มน้ำแล้วเขาก็ติดตั้งให้เลย กับการที่เราว่าซ่อมแซมระบบประปาจบเลยคือเราคุมแต่ประปาอย่างเดียวและถ้าเป็นแบบนี้มันจะซื้อครุภัณฑ์ใช่ไม่ละและเราไม่ต้องมานั่งคุมกันทีละชิ้นหรือปลัดว่าช่างต้องไปแลระเบียบนิดหนึ่งช่างไปดูการจัดจ้าง CCTV ของเทศบาลตำบลบางนายสี เทียบเคียงด้วย

นายเสน่ห์(ประธานสภาฯ) พิจารณาจ่ายขาดเงินสะสม ประจำปี ๒๕๕๗ ตามโครงการติดตั้งระบบ CCTV งบประมาณดำเนินการ เป็นเงิน ๓,๐๕๐,๐๐๐ บาท ผมก็ขอมติเลยนะครับ

นายชาตรี (สท.เขต 1) ขออนุญาตครับท่านประธาน ผมนายชาตรี หลีเจี้ย สท.เขต ๑ ผมมีเรื่องที่จะฝากไว้ในอนาคตนะครับว่าเรื่องของการบริหารจัดการตัวนี้น่าเป็นห่วงเพราะว่าในการพิจารณาที่จะให้บุคคลเข้าอบรมตัวนี้จะต้องพิจารณาสักนิดส่วนหนึ่งน่าจะเป็นเด็กท้องถิ่นนะครับเพราะเด็กท้องถิ่นโอกาสที่จะไปจากเรานั้นมีน้อยและเขาอยู่กับเรานานแน่ส่วนสำหรับข้าราชการผมไม่แน่ใจนะครับ ส่วนอีกเรื่องเรื่องการมอบกล้อง CCTV นะครับในอนาคตเขาจะต้องมอบให้เราแน่แต่ว่าการรับมอบแต่ละครั้งจะต้องพิจารณากันสักนิดนะครับเพราะว่าครั้งนี้มอบให้เรามาทำเอง มาแก้ไขเอง และก็ต้องเสียงบประมาณมากๆอยากให้ทำให้เรียบร้อยไม่ใช่ที่เราจะต้องรีบรับนะครับฝากให้ท่านด้วยนะครับบางทีสภาเราก็ไม่รู้นะครับว่าการรับมอบนั้นสมบูรณ์ไม่เมื่อมีการรับมอบแล้วควรให้ฝ่ายช่างไปดูสักนิดหนึ่งว่าเสียจริงหรือว่าสมบูรณ์แค่ไหนและให้มีมาตรฐานสักนิดหนึ่งผมก็ขอฝากเบื้องต้นไว้ด้วยนะครับขอบคุณมากครับ

นายอนิวรรตน์(ปลัด/เลขาสภาฯ) ขออนุญาตครับท่านประธานก่อนที่จะเข้าลงมตินะคับผมก็ต้องแจ้งเรื่องเงินให้ท่านทราบเดี่ยวท่านไม่รู้ว่ามีเงินอยู่เท่าใดตอนนี้เรามีเงินสะสมที่อยู่ในอำนาจของสภาและสามรถนำไปบริหารได้นะครับเรามีอยู่ ๓๔,๐๖๒,๒๘๙.๕๙ บาท เมื่อดำเนินการกันไว้ตามกฎมายแล้ว จะมีเงินสะสมเหลือจ่ายเพื่อการนี้ เป็นเงิน ๑๑,๔๕๖,๕๘๙.๕๙ บาท ก็คือผมได้ทำยอดสุทธิมาให้แล้วว่าท่านสามารถจ่ายได้เท่านี้และครับ เหตุที่ผมต้องกันเงินฉุกเฉินไว้สิบล้าน เงินเดือนไว้หกล้านนั้น เนื่องจากว่าหนังสือของรัฐบาลที่กำชับมาให้เรากันเงินสะสมไว้ให้เยอะที่สุดเพราะสถานะของรัฐบาลเราก็ไม่แน่ใจว่าเราจะต้องเอาสะสมมาใช้ก่อนหรือไม่เนื่องจากเป็นรัฐบาลรักษาการไม่มีอำนาจ ตอนนี้นะครับเรื่องบางอย่างรัฐบาลให้เรายืมเงินสะสมออกมาใช้ก่อน เพื่อที่ว่าสมาชิกทุกท่านจะได้ใช้ประกอบในการพิจารณาจ่ายเงินสะสมนะครับ ที่ผมได้ชี้แจงตรงนี้เพราะมีประวัติมาแล้วนะครับ เทศบาลเมืองพังงาจ่ายมาแล้วนะครับจ่ายเหลืออยู่สามหมื่นกว่าบาทเลยนะครับตอนนี้ถูกสอบยังไม่จบนะครับถ้าสิบเอ็ดล้านนี้ท่านจ่ายไปห้าล้านกว่าก็ถือว่าสถานะทางการคลังเข้าระเบียบอยู่และยังมีเสถียรภาพทางการคลังอยู่

นายเสน่ห์(ประธานสภาฯ) ไม่ทราบว่าท่านสมาชิกท่านใดมีข้อสงสัยหรือว่าจะเพิ่มเติมตรงไหนบ้าง

ไม่ครับถ้าไม่มีผมก็ขอมติพิจารณาจ่ายขาดเงินสะสม ประจำปี ๒๕๕๗ ครั้งที่ ๒ ประจำปี ๒๕๕๗ ตามโครงการจัดซื้อกล้องวงจรปิดพร้อมติดตั้งระบบ (CCTV) งบประมาณดำเนินการ เป็นเงิน ๓,๐๕๐,๐๐๐ บาท ขอมติที่ประชุมอนุมัติหรือไม่

**มติที่ประชุม** อนุมัติด้วยเสียงเอกฉันท์ (อนุมัติ ๙ เสียง/ไม่อนุมัติ –เสียง /ไม่ออกเสียง –เสียง)

 **๕.๓ พิจารณาจ่ายขาดเงินสะสม ประจำปี ๒๕๕๗ ตามโครงการติดตั้งระบบไฟจราจร สัญญาณไฟกระพริบและป้ายแจ้งเตือน งบประมาณดำเนินการ เป็นเงิน ๒,๖๖๗,๘๑๐. บาท**

นายเสน่ห์(ประธานสภาฯ) เชิญผู้บริหารอธิบายชี้แจงด้วยครับ

นายสวัสดิ์ (นายกฯ) ขออนุญาตครับท่าน ผมนายสวัสดิ์ ตันเก่ง นายกเทศมนตรี ประธานผมขออนุญาตชี้แจงเกี่ยวกับเรื่องติดตั้งไฟสัญญาณจราจร และไฟกระพริบเตือนพลังงานแสงอาทิตย์นะครับอันที่จริงแล้วเราน่าจะติดตั้งหลายปีแล้วไม่ใช่ติดปีนี้เพราะว่าบ้านเมืองเรานี้ได้เป็นเมืองท่องเที่ยวและรถราก็ได้วิ่งกันมากมายและประชากรในหมู่บ้านเราก็มีมากมายและได้เกิดอุบัติเหตุอยู่ทุกวันถนนก็ไม่ได้มาตรฐานตรงนั้นก็เป็นจุดชุมชนจุดใหญ่ที่ตรงทางเข้าชายทะเลบางเนียงบริเวณตรงนี้ก็ได้เป็นศูนย์รวมการค้าย่อมๆเช่นตลาดนัด อนุสรณ์สถานเรือ ต.๘๑๓ เซเว่น พลาซ่า เวลามีตลาดนัดก็ได้มี อปพร.ไปยืนโบกรถอำนวยความสะดวกและเพื่อป้องกันทางจราจรอุบัติเหตุและผมก็มองเห็นว่าเราน่าจะทำไฟจราจรขึ้นเร่งด่วนก่อนที่จะเสียภาพพจน์การท่องเที่ยวในจุดนั้นนะครับ ขอบคุณมากครับ

นายอนิวรรตน์(ปลัด/เลขาสภาฯ) ขออนุญาตครับท่านประธานโครงการนี้ไม่ทราบว่าช่างแยกโครงการหรือว่าโครงการเดียวครับ

นายวัชรากร (หัวหน้ากองช่าง) ขออนุญาตครับท่านประธานตรงนี้เป็นโครงการเดียวครับแต่เราแยกเป็นจุดครับทั้งหมดมี ๕ จุด ครับเพื่อที่จะง่ายในการทำเอกสารครับเพราะว่าแต่ละจุดปริมาณงานก็ไม่เท่ากันครับแต่ว่าการใช้ชื่อโครงการก็ใช้ชื่อโครงการเดียวครับคือโครงการติดตั้งไฟสัญญาณจราจร ไฟกระพริบแจ้งและ ป้ายจราจร จำนวน ๕ จุด

นายอนิวรรตน์(ปลัด/เลขาสภาฯ) ขอให้สมาชิกทราบนะครับเดี่ยวสมาชิกจะสับสนตรงนี้ก็คือโครงการที่เราจ่ายขาดเงินสะสม ๒,๖๖๗,๘๑๐ บาท เป็น โครงการติดตั้งไฟสัญญาณจราจร ไฟกระพริบเตือนและป้ายจราจร โดยโครงการนี้ติดสัญญาณไฟจราจรแยกหาดบางเนียง ติดตั้งไฟกระพริบเตือนพลังงานแสงอาทิตย์แยกทางเข้าเทศบาลตำบลคึกคัก ติดตั้งไฟกระพริบเตือนพลังงานแสงอาทิตย์แยกคึกคัก ติดตั้งไฟกระพริบเตือนพลังงานแสงอาทิตย์แยกแหลมปะการัง ติดตั้งไฟกระพริบเตือนพลังงานแสงอาทิตย์แยกปากวีป – ดอกแดง – อ่าวมะขาม งบประมาณทั้งสิ้น ๒,๖๖๗,๘๑๐ บาท ให้สมาชิกเข้าใจตรงนี้ด้วยนะครับ เพราะว่าช่างได้เขียนมาเป็นโครงการหมดเลยทั้ง ๕ โครงการ ถูกไม่ช่าง ไม่นั้นเดี๋ยวสมาชิกจะเข้าใจว่าขออนุมัติ ๕ โครงการ ส่งกฎหมายและระเบียบที่เกี่ยวข้องใช้แนวทางเกี่ยวกับวาระ ๕.๒

นายวัชรากร (หัวหน้ากองช่าง) ขออนุญาตครับท่านประธานที่ผมทำมาแบบนี้ก็เพื่อว่าจะได้ให้สมาชิกเห็นว่าปริมาณงานแต่ละจุดไม่เท่ากันและงบประมาณเท่าไรบ้างครับแต่ว่าเวลาทำจัดซื้อจัดจ้างเราก็จะทำเป็นโครงการเดียวและต้องประกาศครั้งเดียวและทำเป็นจุดๆไป

นายสมชาย (สท.เขต ๒) ขออนุญาตครับท่านประธานผมสมชาย ชูเหล็ก สท.เขต ๒ ที่จริงวันนั้นที่ได้คุยนอกรอบกันทีหนึ่งแล้วเกี่ยวกับโครงการติดตั้งไฟจราจรนี้ผมติดใจอยู่ตรงที่ว่าสามแยกบางเนียงนั้นเราเห็นด้วย ที่จริงแล้วตรงหน้าตลาดสดผมว่าก็น่าจะมีแล้วที่คุยว่าจะใช้แบบเท้าแขนออกมาแล้วที่นี่มาใช้พลังงานแสงอาทิตย์ แล้ววันนั้นที่คุยราคาก็ไม่ได้สูงมากแบบนี้ผมก็เลยถามช่างแต่มาวันนี้ผมเห็น ๓-๔ ตัว นี้ ตั้ง ห้าล้านกว่าเลยหรือ และผมอยากให้ช่างจำแนกออกมาได้ไม่ว่าแต่ละจุดนั้นเท่าไหร่

นายวัชรากร (หัวหน้ากองช่าง) ขออนุญาตครับท่านประธานตรงหน้าแรกนะครับผมได้แยกมาให้แล้วว่าราคาเท่าไรจะได้รู้ว่าแพงหรือไม่แพง

นายอนิวรรตน์(ปลัด/เลขาสภาฯ) ขออนุญาตครับท่านประธานเมื่อกี้ตรงที่ผมอธิบายโครงการติดตั้งไฟสัญญาณจราจร และไฟกระพริบเตือนพลังงานแสงอาทิตย์ ๒,๖๖๗,๘๑๐ บาท ประกอบด้วยติดตั้งสัญญาณไฟจราจรแยกหาดบางเนียง ๑,๖๙๔,๖๗๐.๐๐ บาท ติดตั้งไฟกระพริบเตือนพลังงานแสงอาทิตย์แยกทางเข้าเทศบาลตำบลคึกคัก ๒๔๐,๕๓๐.๐๐ บาท ติดตั้งไฟกระพริบเตือนพลังงานแสงอาทิตย์แยกคึกคัก ๒๔๗,๔๒๐.๐๐ บาท ติดตั้งไฟกระพริบเตือนพลังงานแสงอาทิตย์แยกแหลมปะการัง ๒๓๕,๗๐๐.๐๐ บาท ติดตั้งไฟกระพริบเตือนพลังงานแสงอาทิตย์แยกปากวีป – ดอกแดง – อ่าวมะขาม ๒๔๙,๔๙๐.๐๐ บาท รวมงบประมาณทั้งสิ้น ๒,๖๖๗,๘๑๐ บาท

นายวัชรากร (หัวหน้ากองช่าง) ขออนุญาตครับท่านประธานตรงนี้มันจะเป็นลักษณะเสาเท้าแขนออกมานะครับไม่ใช่เสาต้นเดียวแล้วสัญญาณไฟกระพริบเตือนพลังงานแสงอาทิตย์ ตามรายละเอียดที่แจกสมาชิกแล้ว

นายนิกร (สท.เขต ๑) ขออนุญาตครับท่านประธานผมขอถามนิดว่าตรงตู้ควบคุมไฟจราจร หมู่ ที่ ๕ ไม่ทราบว่าเป็นตู้สแตนเลสหรือว่าตู้เหล็กแต่ผมว่าน่าจะเป็นตู้สแตนเลสนะ

นายวัชรากร (หัวหน้ากองช่าง) ขออนุญาตครับท่านประธานเป็นตู้เหล็กธรรมดา หนา ๒ มม. และทาสีกันสนิม ครับ

นายเสน่ห์ (ประธานสภาฯ) ช่างผมถามนิดหนึ่งว่าจุดติดตั้งไฟกระพริบเตือนพลังงานแสงอาทิตย์แยกแหลมปะการังกับของติดตั้งไฟกระพริบเตือนพลังงานแสงอาทิตย์แยกปากวีป – ดอกแดง – อ่าวมะขาม ว่าทำไมราคาถึงไม่เท่ากันเพราะว่ามันเป็นไฟกระพริบเตือนพลังงานแสงอาทิตย์เหมือนกัน

นายวัชรากร (หัวหน้ากองช่าง) ขออนุญาตครับท่านประธานเพราะตอนที่ผมได้ออกไปสำรวจที่หน้างานปริมาณงานแต่ละที่ไม่เหมือนกันครับและบางแห่งของเก่าก็ยังใช้ได้อยู่ครับ

นายอนิวรรตน์(ปลัด/เลขาสภาฯ) ขออนุญาตครับท่านประธานให้ท่านดู BOQ นะครับ ที่หมู่ ๒ นะครับ ๑๗๑,๐๐๐.๐๐ บาท แยกคึกคัก หมู่ ๓ ราคา ๑๗๙,๕๐๐.๐๐ บาทที่มันต่างกันแยกปะการังนี่จะไม่มีป้ายแจ้งหยุดแต่อีกที่จะมีป้ายแจ้งหยุดราคาเลยไม่เท่ากัน สมาชิกอาจจะไม่ได้แลรายละเอียดตรงนี้เนื่องจากเอกสารเพิ่งจะได้มาวันนี้แล้วช่างก็ตอบไม่ตรงประเด็นด้วยนะครับถ้าท่านดูในเอกสารนะครับบางแห่งจะมีอยู่ ๗ หัวข้อ บางแห่งก็ ๖ หัวข้อ ก็เลยไม่เท่ากัน

นายเสน่ห์ (ประธานสภาฯ) ไม่ทราบว่าสมาชิกท่านใดมีข้อสงสัยหรือว่าจะเพิ่มเติมตรงไหนบ้างไม่ครับ ถ้าไม่มีผมก็ขอมติที่ประชุมเรื่อง พิจารณาจ่ายขาดเงินสะสม ประจำปี ๒๕๕๗ ตามโครงการติดตั้งระบบไฟจราจร สัญญาณไฟกระพริบและป้ายแจ้งเตือน งบประมาณดำเนินการ เป็นเงิน ๒,๖๖๗,๘๑๐ บาท

**มติที่ประชุม** อนุมัติด้วยเสียงเอกฉันท์ (อนุมัติ ๙ เสียง/ไม่อนุมัติ – เสียง/ไม่ออกเสียง – เสียง)

 **๕.๔ ขออนุมัติเปลี่ยนแปลงคำชี้แจงงบประมาณรายจ่ายประจำปี ๒๕๕๗ ประเภทครุภัณฑ์** (กองการศึกษา) **และขออนุมัติโอนงบประมาณรายจ่ายประจำปี ๒๕๕๗ โดยตั้งจ่าย รายการใหม่ ประเภทที่ดินและสิ่งก่อสร้าง** (กองช่าง)

นายเสน่ห์ (ประธานสภาฯ) ขอเชิญนายกชี้แจงเพิ่มเติมด้วยครับ

นายสวัสดิ์ ตันเก่ง สำหรับกองการศึกษาให้ปลัดชี้แจงครับ

นายอนิวรรตน์ (ปลัดเทศบาลฯ) ท่านประธาน เนื่องจากกองการศึกษาได้ดำเนินการจัดซื้อเครื่องปรับอากาศจำนวน ๗ เครื่อง รายละเอียดตามที่แจกท่านไปแล้วนั้น บางรายการไม่มีในมาตรฐานครุภัณฑ์ ต้องนำสืบราคา คำชี้แจงเดิมไม่น่าจะถูกต้อง จึงขออนุมัติเปลี่ยนแปลงคำชี้ต่อสภาเพื่อให้เกิดความชัดเจนในการจัดซื้อต่อไป

นายเสน่ห์ (ประธานสภาฯ) สมาชิกท่านใดจะอภิปรายหรือไม่ ถ้าไม่มีผมขอมติที่ประชุม

**มติที่ประชุม** อนุมัติด้วยเสียงเอกฉันท์ (อนุมัติ ๙ เสียง/ไม่อนุมัติ – เสียง/ไม่ออกเสียง – เสียง)

นายเสน่ห์ (ประธานสภาฯ) ในการขออนุมัติโอนงบประมาณ เชิญนายกชี้แจงครับ

นายสวัสดิ์ ตันเก่ง ผมขอให้ช่างชี้แจงครับ

นายวัชรากร (หัวหน้ากองช่าง) ขออนุญาตครับท่านประธานโครงการก่อสร้างและวางท่อระบายน้ำตามเทศบัญญัติงบประมาณรายจ่ายปีงบประมาณ ๒๕๕๗ นะครับโครงการก่อสร้างวางท่อระบายน้ำ คสล. ซอยน้ำตกช่องฟ้า หมู่ที่ ๕ วางท่อระบายน้ำ คสล. ๐.๖๐\*๑.๐๐\*๓๙๖.๐๐ ม. พร้อมบ่อพัก จำนวน ๔๒ท่อ และฝาตะแกรง และวางท่อระบายน้ำ คสล. ๑.๐๐\*๑.๐๐\*๑๖.๐๐ ม. พร้อมบ่อพักน้ำ จำนวน ๒ บ่อและฝาปิดตะแกรงเหล็กและกำแพงปากท่อ,เทคอนกรีตเสริมเหล็ก ทางเชื่อมหนา ๐.๑๕ ม.พื้นผิวจราจรไม่น้อยกว่า ๖๐.๐๐ ตารางเมตร งานซ่อมแซมผิวจราจรคอนกรีต หนา ๐.๑๕ เมตร พื้นที่ผิวจราจรไม่น้อยกว่า ๑.๘๘ ตารางเมตร คิดเป็นเงินงบประมาณ ๑,๗๕๑,๑๐๐ บาท และอบจ.ได้ดำเนินการโครงการมาทับซ้อมในพื้นที่ และเราจำเป็นจะโอนไปตั้งงบรายจ่ายใหม่ครับซึ่งอยู่ในแผนพัฒนาตำบล และอยู่เส้นทางเดียวกันแต่รายละเอียดการก่อสร้างต้องดำเนินการตั้งรายการใหมี่ ซึ่งรายจ่ายใหม่ก็ได้ตรวจสอบพื้นที่พร้อมกับสมาชิกในพื้นที่รองนายกฯและฝ่ายช่างของเทศบาลครับลงพื้นที่ตรวจสอบปรากฏว่าตำแหน่งเส้นทางเดียวกันที่เราจะทำเข้าไปทางซอยน้ำตกช่องฟ้านั้นเปลี่ยนแปลงโครงการเนื่องจากทับซ้อนกับ อบจ. ลงไปยังด้านทิศตะวันตกนะครับหรือว่ามาจากวัดบางเนียงซึ่งงบประมาณที่ได้ประมาณการใหม่เป็นโครงการก่อสร้างและวางท่อระบายน้ำสายน้ำตกช่องฟ้า วางท่อระบายน้ำ คสล. ๐.๖๐\*๑.๐๐\*๓๙๖.๐๐ เมตร พร้อมบ่อพักน้ำ คสล. จำนวน ๔๒ บ่อ และฝาตะแกรงเหล็ก วางท่อระบายน้ำ คสล. ๑.๐๐\*๑.๐๐\*๑๖.๐๐ เมตร พร้อมบ่อพักน้ำ คสล. จำนวน ๒ บ่อ และฝาปิดตะแกรงเหล็ก และกำแพงปากท่อ และก็มีงานเทคอนกรีตเหล็กเสริมเหล็ก ทางเชื่อมหนา ๐.๑๕ เมตร พื้นผิวจราจรไม่น้อยกว่า ๖๐.๐๐ ตารางเมตร และงานซ่อมแซมผิวจราจรคอนกรีตหนา ๐.๑๕ เมตร พื้นที่ผิวจราจรไม่น้อยกว่า ๑.๘๘ ตารางเมตร ซึ่งใช้งบประมาณ ๑.๓๑๖,๗๐๐ บาท ซึ่งในการทำงบประมาณครั้งนี้ยังมีงบเหลืออยู่อีก ๔๓๔,๔๐๐ บาท เทศบาลจะได้โอนเงินส่วนที่เหลือมาอยู่ในรายจ่ายประจำของกองช่างมาอยู่ในงานวัสดุก่อสร้าง ๒๐๐,๐๐ บาท และอยู่ในงานไฟฟ้าถนน(ค่าวัสดุไฟฟ้าและวิทยุ) ๒๓๔,๔๐๐ บาท ซึ่งงบประมาณนี้ถ้าบวกงบประมาณโครงการที่เราเคยตั้งไว้ในเทศบัญญัติตัวเลขก็จะตรงกันนะครับซึ่งหลังจากโอนงบประมาณตัวเลขก็จะเป็นศูนย์นะครับ

นายเสน่ห์(ประธานสภาฯ) ผมขออธิบานะครับว่าโครงการนี้เป็นโครงการของปี ๕๗ ของหมู่ที่ ๕ ได้ผ่านสภาฯไปแล้วแต่ว่าไม่สามารถทำได้เพราะว่าโครงการนี้ขุดคูระบายน้ำจากหน้าบ้าน สท.นพดลไปลงที่ใกล้ๆซอยประจวบอุทิศถึงแต่ว่าพอดีโครงการของ อบจ. เขามาทำก่อนเลยซ้ำซ้อนกันและเวลาเขาทำก็ไม่ได้แจ้งมาก่อนของเราก็เลยทำต่อจากบ้าน สท.นพดล ลงมาที่ ปากทางขึ้นหัวควนวัดบางเนียงและจะฝังท่อว่าให้ลงในคูใหญ่ของเราที่หลังบ้านโก้เกว ตรงนั้นแหละครับและจะทำทางขึ้นให้กว้างกว่าของเดิมด้วยและที่นี่เงินก็เหลือยู่ก็เลยโอนไปเข้างบไฟฟ้าของกองช่างครับไม่ทราบว่าสมาชิกท่านใดมีข้อสงสัยหรือว่าจะเพิ่มเติมตรงไหนบ้างไม่ครับ ถ้าไม่มีผมก็ขอมติที่ประชุมเรื่อง ขออนุมัติโอนงบประมาณรายจ่ายประจำปี 2557 โดยตั้งจ่าย รายการใหม่ ประเภทที่ดินและสิ่งก่อสร้าง (กองช่าง)

นายเสน่ห์(ประธานสภาฯ) ผมก็ขอมติขออนุมัติโอนงบประมาณรายจ่ายประจำปี ๒๕๕๗ ดังนี้ ครับ ขอมติ โอนงบประมาณวางท่อระบายน้ำสายน้ำตกช่องฟ้า หมู่ที่ ๕ งบประมาณ ๑,๗๕๑,๑๐๐ บาท ตั้งรายการใหม่ เป็นโครงการก่อสร้างและวางท่อระบายน้ำสายน้ำตกช่องฟ้า ม.๕ เป็นเงิน ๑,๓๑๖,๗๐๐ บาท และโอนเงินส่วนที่เหลือ โอนเพิ่มเป็นค่าวัสดุก่อสร้าง ๒๐๐,๐๐ บาท และโอนเพิ่มเป็นค่าวัสดุไฟฟ้าและวิทยุ ๒๓๔,๔๐๐ บาท

**มติที่ประชุม** อนุมัติด้วยเสียงเอกฉันท์ (อนุมัติ ๙ เสียง/ไม่อนุมัติ – เสียง/ไม่ออกเสียง – เสียง)

**๕.๕ พิจารณารับมอบพัสดุ ที่ดินสิ่งก่อสร้าง บริเวณเรือ ต.๘๑๓ ตามหนังสือ ที่ พง ๐๐๒๒/๑๒๐๔๓ ลงวันที่ ๒๕ ธันวาคม ๒๕๕๖จากจังหวัดพังงา**

นายเสน่ห์(ประธานสภาฯ) เชิญนายกชี้แจงครับ

นายสวัสดิ์ (นายกฯ) ท่านประธาน ผมมอบช่างชี้แจงครับ

นายวัชรากร (หัวหน้ากองช่าง) ขออนุญาตครับท่านประธานได้มีหนังสือจากจังหวัดพังงา ที่ พง ๐๐๒๒/๑๒๐๔๓ ลงวันที่ ๒๕ ธันวาคม ๒๕๕๖ เรื่องขอส่งมอบทรัพย์สินโครงการก่อสร้างและปรับปรุงภูมิทัศน์อนุสรณ์สถานเรือ ต.๘๑๓ เรียน นายกเทศมนตรีตำบลคึกคัก สิ่งที่ส่งมาด้วย ๑.ปริมาณโครงการก่อสร้างของกิจกรรมที่ ๒ งานถนนและระบบระบายน้ำจำนวน ๑ ชุด ๒.ปริมาณโครงการก่อสร้างของกิจกรรมที่ ๓ งานเขื่อนป้องกันน้ำท่วม จำนวน ๑ ชุด ปริมาณโครงการก่อสร้างของกิจกรรมที่ ๔ งานก่อสร้างสวนสุขภาพ จำนวน ๑ ชุด ปริมาณโครงการก่อสร้างของกิจกรรมที่ ๖ งานก่อสร้างร้านค้าประจำชุมชน จำนวน ๑ ชุด ตามที่จังหวัดพังงา โดยสำนักงานโยธาธิการและผังเมืองจังหวัดพังงา ได้ดำเนินการจัดจ้าง โครงการก่อสร้างและปรับปรุงภูมิทัศน์อนุสรณ์สถานเรือ ต.๘๑๓ ที่แล้วเสร็จ ทั้ง ๔ กิจกรรมข้างต้น ซึ่งจริงๆจังหวัดก็ได้ขอมอบทรัพย์สินโครงการก่อสร้างและปรับปรุงภูมิทัศน์อนุสรณ์สถานเรือ ต.๘๑๓ ทั้ง ๔ กิจกรรม ซึ่งคณะกรรมการตรวจการจ้างได้ตรวจรับงานเรียบร้อยแล้วและจะขอมอบให้กับสำนักเทศบาลคึกคักเป็นผู้ดูแลต่อไปซึ่งกองช่างได้ตรวจสอบเอกสารเบื้องต้นแล้วปรากฏว่ากิจกรรมที่จังหวัดได้ของบไปยังรัฐบาลนั้น ที่ดินนี้บางส่วนได้เป็นของ อบจ.นะครับ ทรัพย์สินเป็นในนามของจังหวัด สัญญาจ้างโดยโยธาธิการและผังเมืองและก็ได้ตรวจรับไปบางกิจกรรมบ้างแล้วนะครับและบางกิจกรรมก็ยังไม่ดำเนินกิจกรรมให้แล้วเสร็จเนื่องจากมีปัญหาเรื่องการก่อสร้างที่ยังค้างอยู่ก็เป็นรูปคลื่น และเสาไฟฟ้านะครับที่ยังไม่ส่งงาน ในเบื้องต้นได้ตรวจสอบคูระบายน้ำ ห้องน้ำสาธารณะก็มีการเสื่อมโทรมและตัวอาคารก็ได้มีการชำรุดบางส่วนก็ให้สภาพิจารณาแล้วกันตามระเบียบแล้วที่ดินไม่ได้เป็นของเทศบาลแต่ที่เขามอบทรัพย์สินมานั้นเขาอยากให้เทศบาลเป็นผู้บริหารจัดการในภาพรวมก็ให้สภาได้พิจารณาว่าจะรับหรือไม่รับหรือว่ามีระเบียบข้อกฎหมายที่เกี่ยวข้องในที่ดินและทรัพย์สิน

นายอนิวรรตน์(ปลัด/เลขาสภาฯ) ขออนุญาตครับท่านประธานในการรับมอบทรัพย์สินเพื่อให้เป็นกรรมสิทธิ์ของท้องถิ่นหรือว่าเทศบาลนะครับ ระเบียบกระทรวงมหาดไทย ว่าด้วยการพัสดุฯ พ.ศ.๒๕๓๕ แก้ไขเพิ่มเติม ฉบับที่ ๙ พ.ศ. ๒๕๕๓ ข้อ ๙ ในกรณีที่มีผู้อุทิศพัสดุให้เป็นกรรมสิทธิ์แก่หน่วยการบริหารราชการส่วนท้องถิ่น หรือให้สิทธิอันเกี่ยวกับพัสดุหรือมอบให้เป็นผู้ดูแลพัสดุนั้น ถ้าการกระทำดังกล่าวมีเงื่อนไขหรือมีภาระติดพันหน่วยการบริหารราชการส่วนท้องถิ่นจะรับเอาพัสดุหรือสิทธินั้นๆได้ต่อเมื่อได้รับความเห็นชอบจากสภาฯหน่วยการบริหารราชการส่วนท้องถิ่นนั้น ซึ่งเคยมีหนังสือแนวทางปฏิบัติการรับมอบครุภัณฑ์ ที่ดินและสิ่งก่อสร้าง กรณีที่ท้องถิ่นรับวัสดุก่อสร้างจากการถ่ายโอนระหว่างหน่วยงานราชการอื่นนะครับทรัพย์สินนั้นจะต้องอยู่ในลักษณะที่พร้อมใช้งานไม่ใช่รับมาเพื่อซ่อม และหากจะดำเนินการซ่อมทำในช่วงนี้ ก็ยังอยู่ในระยะประกัน ไม่สมารถใช้งบประมาณซ่อมทำได้ ต้องให้คู่สัญญาแจ้งผู้รับจ้างซ่อมทำอย่างเดียว

นายสวัสดิ์ (นายกเทศฯ) ขออนุญาตครับท่านประธานตามที่แบบปลัดพูดแต่เดียวผมก็เข้าใจแต่เราก็ต้องคิดให้ดีนะโครงการให้เราแล้วที่ของเขาถ้าเราไปใช้เข้าจริงๆมันก็ไม่ได้อีกและถ้าเรารับมามันก็ไม่สมบูรณ์แบบอยู่ดีนะแหละแล้วตอนนี้อาคารต่างๆ ห้องน้ำ ระบบน้ำ ระบบไฟอีกยังไม่พร้อม มีชำรุดต้องซ่อมทำ ที่ดินที่สิ่งก่อสร้างตั้งอยู่ก็เป็นที่ดินโฉนดขององค์การบริหารส่วนจังหวัดพังงา ตรงนี้จะเอาอย่างไร แต่ถ้าหากผมว่าจะรับหรือไม่ผมว่าน่าจะให้เขาทำให้เรียบร้อยก่อนนะครับแล้วเราค่อยรับก็ได้

นายสมชาย(สท.เขต๒) ขออนุญาตครับท่านประธานผมคิดว่านะที่เรือตรงนี้ก็เป็นที่ท่องเที่ยวเป็นหน้าเป็นตาถึงจังหวัดก็ได้ทำหนังสือมอบให้เราแล้วเราก็น่าจะรับเพราะว่าสุดท้ายเราก็ต้องรับอยู่ดีเพียงแต่ว่าไม่สมบูรณ์แค่นั้นเองอย่างน้อยๆถ้าเรารับไว้ก็เป็นประโยชน์ของตำบลเราแล้วชาวบ้านเขาไม่มองถึง อบจ. หรอก เขามองแค่เทศบาลเรา เพราะว่าเวลานักท่องเที่ยวมาเห็นเขาก็ว่าเรานี่แหละว่าเทศบาลคึกคักไม่พัฒนาเหรอแล้วห้องน้ำก็ไม่ดูแลเหรอเลยเขาไม่ได้ถึงจังหวัดหรอกครับแล้วสุดท้ายเขาก็ต้องบีบให้เราต้องรับตลอดที่ผ่านมาแล้วตรงนี้มันเป็นที่ท่องเที่ยวเป็นหน้าเป็นตาของตำบลคึกคักน่าจะสมควรรับไว้เลยแหละเพราะสุดท้ายเราก็หลีกไม่พ้นอยู่ดี

นายสวัสดิ์ (นายกเทศฯ) ขออนุญาตครับท่านประธานที่ สท.สมชายผมก็เห็นด้วยนะแหละแต่ว่าผมมีข้อเสนอแนะนะครับว่า เราน่าจะหารือไปทาง อบจ.ก่อน ว่าทางผู้ว่าฯเจ้าของโครงการที่ทำการก่อสร้างในที่ดินของ อบจ.แล้วทางจังหวัดก็ได้มอบโครงการนี่ให้เราดูแลต่อแล้วทาง อบจ.จะยินดีให้เราดูแลที่ดินแปลงนี้ไม่ และถ้า อบจ.ยินดีนะเราประชุมสภาครั้งต่อไปเรารับเลยก็ได้ แม้กระทั่งตอนนี้เราไม่รับเราก็ต้องดูแลอยู่แล้วเพราะว่าอยู่ในเขตพื้นที่เรา เช่น เก็บขยะบ้าง ตัดหญ้าบ้าง และถ้าอยากรับให้สมบูรณ์แบบนะผมว่าเราก็ต้องทำหนังสือหารือถึง อบจ. ก่อน แล้วเราก็จะได้พัฒนาให้เป็นกิจจะลักษณะ จะได้วางงบประมาณลงไปว่าจะทำอะไรบ้าง ซึ่งตอนนี้หากรับไว้ ก็ใช้งบประมาณของเทศบาลซ่อมทำไม่ได้เพราะอยู่ในประกันตามสัญญา

นายจุฬา (ที่ปรึกษานายกฯ) ขออนุญาตครับท่านประธานให้ทางเทศบ าลทำหนังสือถึงจังหวัดแล้วก็ชี้แจงไปว่าที่ทางเทศบาลไม่สามารถรับได้เพราะว่าอะไรบ้างก็ว่าไปแล้วให้ทางฝ่ายช่างของเราไปตรวจสอบดูว่ามีอะไรที่ชำรุดหรือว่าเสียหายบ้างแล้วก็บอกไปว่าถ้าทางจังหวัดดำเนินการให้เสร็จเรียบร้อยทางเทศบาลก็ไม่ขัดข้องที่จะรับช่วงดูแลต่อ

นายสวัสดิ์ (นายกเทศฯ) ขออนุญาตครับท่านประธานเราน่าจะทำแบบที่ท่านจุฬาว่านั้นแหละ

นายเสน่ห์(ประธานสภาฯ) มีสมาชิกท่านไหนจะชี้แจงเพิ่มเติมหรือไม่ถ้าไม่มีผมก็ขอมติพิจารณารับ มอบพัสดุ ที่ดินและสิ่งก่อสร้าง บริเวณเรือ ต.๘๑๓ จาก จังหวัดพังงา

**มติที่ประชุม** สภาจะรับโอน เมื่อสิ่งก่อสร้างได้ดำเนินการปรับปรุง ซ่อมแซมเรียบร้อย

แล้ว โดยให้ให้กองช่างรายงานสภาพสิ่งก่อสร้างให้จังหวัดทราบ และแจ้งผลให้เทศบาลทราบเพื่อนำเสนอสภาพิจารณารับโอนต่อไป ในส่วนที่ดินให้สำนักปลัดดำเนินการทำหนังสือหารือกับองค์การบริหารส่วนจังหวัดพังงาต่อไป ด้วยเสียงเอกฉันท์

**ระเบียบวาระที่ ๖ เรื่องอื่นๆ (ถ้ามี)**

นายชาตรี (สท.เขต ๑) ขออนุญาตครับท่านประธานผมมีเรื่องจะถามฝ่ายบริหารว่าได้มีคำสั่ง เปลี่ยนแปลงหรือไม่เกี่ยวกับเขตรับผิดชอบในการเก็บขยะของแต่ละคัน ได้มีการเปลี่ยนแปลงจากเดิมหรือไม่เพราะผมจะได้ตอบชาวบ้านถูกเวลา เขาถามขอให้ท่านรองที่รับผิดชอบช่วยชี้แจงนิดหนึ่งครับ

นายกิตติพงษ์ (รองนายกฯ) ขออนุญาตครับท่านประธานผมนายกิตติพงษ์ กิจภูวดล รอง นายกเทศมนตรีรับผิดชอบส่วนสาธารณสุขฯมันมีเรื่องอยู่ว่าโรงแรมซันซิ มา ที่เขาหลักนั่นที่ท่าน สท.ชาตรี พูดนะครับ

นายชาตรี (สท.เขต ๑) ขออนุญาตครับท่านประธานคือผมได้ถามท่านเรื่องเขตรับผิดชอบการ เก็บขยะว่ามีการเปลี่ยนแปลงหรือไม่ครับ

นายกิตติพงษ์ (รองนายกฯ) เรื่องเขตรับผิดชอบเดียวผมจะอธิบายให้ฟังครับว่าไม่ได้เปลี่ยนแปลง ตรงไหนเพียงแต่ว่าเจ้าของซันซิมาบอกมาว่าให้ทางเราไปเก็บขยะก่อน หนึ่งทุ่มได้หรือไม่เพราะว่าถ้าไปเก็บก่อนเที่ยงคืนมันจะไปรบกวนแขก ของเขาและจะทำให้แขกเขาสูญหมดและที่เก็บขยะของเขานะตอนนี้ยัง สร้างไม่เสร็จทีและได้บอกมายังเราว่าให้ช่วยไปเก็บตอนเย็นได้ไม่ผมก็ ได้มาปรึกษากับนายกกับปลัด และเก็บให้ก็ได้แต่จะต้องมีค่าตอบแทนให้ และผมก็ไม่เปลี่ยนแปลงอะไรผมก็ถามเหน่งดูว่าแบบนี้เอาไม่ไปเก็บขยะ ที่นี่เวลาปานี่แต่หลังจากนั้นเหน่งจะต้องเก็บต่อให้หมดถึงปรากฏว่าเหน่ง เก็บได้อยู่สองวันเหน่งมาถึงบอกผมว่าท่านรองผมสู้ไม่ไหวเพราะว่ามัน อยู่ไกลผมก็ได้หารือพอดีวิชาญบอกผมว่าเดียวผมเก็บเองแต่วิชาญต้อง เก็บในเขตที่รับผิดชอบให้หมดนะไม่ใช่ว่าเก็บจากนี่แล้วจะต้องที่ตัวเอง รับผิดชอบไม่เรียบร้อยนะปรากฎว่าเก็บมาเดือนเศษๆแล้วก็เรียบร้อยดี แต่เมื่ออาทิตย์ที่แล้ว สท.นพพร ได้โทรมาหาผมว่าที่ปากวีปได้มีขยะ

เหลือผมก็ได้สอบถามไปยังวิชาญก็มีอยู่เท่านี่แหละครับไม่มีอะไรทุกอย่างยัง อยู่เหมือนเดิมหมด

นายชาตรี (สท.เขต ๑) ผมก็ขอขอบคุณในการตอบคำถามแรกนะครับและผมก็มีอีกอย่างหนึ่ง ว่าฝ่ายบริหารจะสั่งทำงานไปทางไหนนอกเส้นทางอะไรก็แล้วแต่ติดใจ อยู่นิดหนึ่งว่าทำไมโรงแรมนี้ผ่านสิ่งแวดล้อมแล้วและผมก็ได้เข้าประชุม ชี้แจงให้กับขณะของกรมสิ่งแวดล้อมเพื่อที่จะผ่านสิ่งแวดล้อมว่าแต่ละ โรงแรมนี้จะต้องให้รถเก็บขยะของเทศบาลสามารถเข้าบริการเข้า โดยสะดวกนะครับไม่ใช่ว่าท่านจะเอาที่ทิ้งขยะไปไว้ตรงไหนก็ได้และมี เรื่องผมจะเล่าให้ฟังนะครับในเรื่องของเมอริเดียนที่จะฟ้องร้องเขา หัวเราะเรานะครับแล้วนี้ทำไมถึงเราจะต้องไปเก็บในเวลาที่นอกเหนือ เวลาที่เรากำหนดแต่ถ้าเขาให้เหตุผลว่าเสียงดังผมว่ามันไม่ใช่นะครับ เพราะโรงแรมเขาจะต้องกำหนดเนื้อที่ไว้ที่จะเก็บขยะโดยตรงมันพัวพัน ไปถึงเรื่องการเก็บขยะในเขตของที่วิชาญรับผิดชอบแต่ว่าถ้าทำงานของ ตัวเองเรียบร้อยผมจะไม่พูดสักคำหนึ่งแต่ถึงขณะนี้ออกไปดูตอนนี้ได้เลย นะครับว่าเป็นอย่างไรบ้างผมอยากฝากเรื่องนี้เป็นเรื่องพิเศษเลยหรือว่า เป็นเรื่องเร่งด่วนก็ได้นะท่านรองนะในเขตแรกหมู่ที่ ๑ ชายทะเลบ้านปา กวีปท่านไปดูได้เลยว่าตอนนี้นะครับเป็นอย่างไรบ้าง น้ำตกปากวีป อันดับสองสามแยกในบ้าน JW อันดับสาม สนามกอล์ฟทุ่งขมิ้น อันดับสี่ บ้านถาวรบ้านบางขยะจากเดิมผลัดมาแล้ววันเว้นวันก็โอเคเพราะขยะไม่ มาก พอเดี่ยวนี้ ๓ วันก็แล้ว ๕ วันก็แล้ว ๗ วันก็แล้ว ผมก็อยากให้ท่าน ช่วยดูแลด้วยและผมก็ไม่รู้จะพูดกับชาวบ้านยังไงแล้วผมก็ต้องให้สามล้อ ผมไปทุกแล้วเอาไปเทข้างหลังไปดูได้เลยว่ามีขยะหรือไม่ที่ด้านหลัง แล้ว ท่านนายกก็ทราบเพราะว่าให้ตาแก้วโทรหาเองผมอยากให้ท่านไปแล และช่วยตัวนี้ด้วยนะครับเพราะมันดูแล้วไม่เรียบร้อยนะครับและถ้า ทำงานเรียบร้อยผมจะไม่พูดแล้วนะครับและช่วยกำชับสักนิดไม่ใช่ว่าอัน นี้เด็กเส้นอันโน้นไม่ใช่เด็กเส้นใช้การให้หนักไปเลยมันไม่ใช่สำหรับการ ทำงานถ้าเป็นแบบนี้นะแล้วเรื่องของซันซิมานี่นะครับถ้าหากว่าไปเก็บ นอกเหนือเวลาตัวนั้นนะครับว่าจะรบกวนแขกเพราะในสิ่งแวดล้อมเขาก็ กำหนดอยู่แล้วว่าให้มีที่เก็บขยะตามเบื้องต้นที่ผมพูดให้ท่านฟังนั่นถ้าหา กว่าเราเก็บไม่ได้เขาก็ต้องเอาขยะมาไว้ข้างบนซึ่งเป็นการแก้ไขปัญหา ไม่ใช่ว่าเรานอกเหนือเวลาแล้วถึงไปเก็บมันจะทำให้เทศบาลต้องศูนย์เสีย ต้องวิ่งให้สิ้นเปลืองพลังงานด้วยในเมื่อเหน่งก็ได้เก็บอยู่แล้วในเขต ๔ บริเวณหมู่ ๗ และหมู่ที่ ๖ บางส่วน แล้วเราจะต้องเทศบาลสิ้นเปลือง

ไปทำไมผมถามดูมันไม่ถูกต้องท่านรองไปพิจารณาดูนะว่าถ้าเกิดถูก ร้องเรียนอย่างรุนแรงจะทำอย่างไรนี่ก็คือคร่าวๆว่าให้ท่านรองดูแลด้วย และขับรถดูให้ทั่วแล้วจะเป็นการดีมากเลยและขอขอบคุณล่วงหน้าเลย ขอบคุณมากครับ

นายกิตติพงษ์ (รองนายกฯ) ขออนุญาตครับท่านประธานผมก็ขอขอบคุณท่านชาตรีที่ได้มาบอกกล่าว นะครับในเรื่องซันซิมานะเราก็ไม่ใช่ว่าจะไปเก็บอยู่ตลอดเขาขอให้เรา ช่วยชั่วคราวขณะที่เขากำลังก่อสร้างที่ทิ้งขยะในเมื่อเขาสร้างเสร็จก็คง จะเข้าสู่ระบบเดิมและตรงนี้เราก็ช่วยเพื่อสังคมเล็กๆน้อยๆในด้านการ ท่องเที่ยวถ้าเขาขอร้องแค่นี้แล้วเทศบาลเราทำให้ไม่ได้แล้วเราจะอยู่ยังไง แค่เรื่องเท่านี้แล้วเราก็ไม่ได้ไปเรียกร้องอะไรเขาว่าจะต้องจ่ายค่าโน้นค่า นี้ในการเก็บนอกเวลาก็ไม่มีเพียงแต่ว่าเขามีสินน้ำใจให้คนขับรถเท่านั้น แหละและผมก็ไม่รู้ว่าเท่าไหร่ ผมก็หวังว่าหลังจากเขาสร้างห้องเก็บขยะ

เสร็จเราก็ไม่ต้องไปเก็บขยะแล้วอีกเรื่องหนึ่งที่ท่านชาตรีพูดนะเดี่ยวผมจะพยามแก้ไขให้ดีกว่าเดิมและเป็นอย่างไรกันแน่ที่วิชาญได้เก็บขยะไม่หมด

นายสวัสดิ์ (นายกเทศฯ) ขออนุญาตครับท่านประธานผมขอชี้แจงนิดหนึ่งด้วยครับเรื่องขยะที่ คลองขุดที่มีปัญหาอยู่ที่ชายทะเลปากวีปผมก็ได้ติดตามอยู่และผมก็ กำลังทำป้ายห้ามทิ้งขยะอยู่เพื่อจะเอาไปติดและจะเอาถังไปตั้งเพื่อที่ว่า เขาจะได้เอาขยะใส่ถัง และหน้ามุกดาราก็มี

นายชาตรี (สท.เขต ๑) ขออนุญาตครับท่านประธานผมว่าถ้าเราทำตาข่ายไปปิดล้อมได้ไม่ เพราะหากว่าขยะมันปลิวว่อนก็จะอยู่ในบริเวณนั้นแหละมันไม่ไปไหน แล้วมันก็มีอยู่ไม่มากนะในจุดบริเวณที่เราต้องทำ

นายอนิวรรตน์ (ปลัด/เลขานุการฯ) ขออนุญาตครับท่านประธานตรงบริเวณปากวีปไปถึงดอกแดงก็ได้มีถุง ดำตั้งทิ้งอยู่ประจำ

นายสมญา (สท.เขต๒) ขออนุญาตครับท่านประธานตรงบริเวณคลองอันดามาเนียได้มีขยะทิ้ง อยู่มากมายเหมือนกัน

นายสวัสดิ์ (นายกเทศฯ) ขออนุญาตครับท่านประธานผมมีเรื่องจะแจ้งอยู่หลายเรื่องนะครับเรื่อง แรกก็คือเรื่องขุดลอกคลองที่วันก่อนของกรมชลฯว่ามีการประมูลงานไป แล้วแต่ว่าตอนนี้ผมก็ไม่เห็นว่าเขามาขุดทีและผมได้ให้ช่างติดตามอยู่ไม่รู้ ว่าไปถึงไหนแล้วเพราะหากว่าไม่ได้ขุดลอกคลองปีนี้น้ำต้องท่วมแน่ถ้าฝน ตกมากเพราะว่าคลองตื้นอย่างแรงแล้วเราจะทำอย่างไรได้บ้างละปลัด เพราะว่าเราก็ไม่ได้ตั้งงบไว้

นายอนิวรรตน์(ปลัด/เลขานุการฯ) ขออนุญาตครับท่านประธานผมว่าไม่ได้ครับเพราะเขาทำสัญญาไปแล้ว มันจะเป็นการซ้ำซ้อนนะครับ

นายวัชรากร (หัวหน้ากองช่าง) ขออนุญาตครับท่านประธานเขาก็ได้แจ้งมาว่างบประมาณเรียบร้อยแล้ว และได้ประกาศสอบราคาแล้วรอเงินจากรัฐบาลอยู่ตรงนี้ผมไม่มั่นใจว่า รัฐบาลเขาจะให้มาไม่ ถ้าหากว่าปีนี้ไม่ได้ทำเขาก็จะมาทำให้ในปีถัดไปอีก

นายสวัสดิ์ (นายกเทศฯ) ขออนุญาตครับท่านประธานเรื่องน้ำประปาของเราสาเหตุที่มีปัญหาอยู่ มากที่สุดนะครับพอเปิดน้ำที่ทุ่งขมิ้นตรงนี้นะน้ำจะไม่ไปฝั่งบางขยะถึงทีนี้ ตอนนี้ผมได้ให้ช่างประปาไปทำเกี่ยวกับเรื่องน้ำที่ต่อเข้าเชื่อมประปา เขื่อนอยู่ว่าเวลาเราเปิดน้ำน้ำก็จะเข้าไปทางเขื่อนหมดแล้วเราก็ไม่ได้ใช้ สาเหตุมันมีแบบนี้แหละทางฝั่งบางขยะไม่ได้ใช้ถึงตอนนี้ได้ให้ เจ้าหน้าที่

ไปเช็คและทำเรียบร้อยหมดแล้วนะครับและไปดูมิเตอร์น้ำที่มีปัญหาและตอนนี้เราก็ได้เปิดให้เขาใช้บ้าง ปิดบ้างอยู่แบบนี้แหละถ้าว่าเปิดฝ่ายทุ่งขมิ้นอย่างเดียวฝั่งบางขยะจะไม่ได้ใช้ทันทีเลย

นายนิกร (สท.เขต ๑) ขออนุญาตครับท่านประธานผมขอถามนิดหนึ่งว่าน้ำในเขื่อนตรงไหนเข้า ไปครับเท่าที่ผมดูอยู่ผมว่าไม่น่าจะเข้านะ

นายสวัสดิ์ (นายกเทศฯ) แล้วถ้าชาวบ้านเขาไม่รู้เรื่องแล้วเขาต่อน้ำของเราไปเชื่อมกับเขื่อนไม่ เสียหายกันไปหมดหรือ

นายสวัสดิ์ (นายกเทศฯ) สองเรื่องต่อไปก็คือน้ำที่หนองมูลเพราะว่าตอนนี้ได้แห้งไปมากแล้วนะ ครับแล้วถ้าหากว่าเข้าหน้าแล้งจริงๆผมก็คิดว่าจะต่อน้ำประปาของ ภูมิภาคขึ้นแท้งแล้วปล่อยให้ชาวบ้านใช้งานนี้ก็ต้องยอมขาดทุนกันบ้าง นะครับ สาม เรื่องจัดงานวันสงกรานต์และงานวันผู้สูงอายุเดียวอาทิตย์ หน้าผมจะเรียกประชุมอีกทีนะครับ สี่ เรื่องขายของที่ฟุตบาทผมก็ได้ไป ดูมาหลายทีแล้ววันนี้ผมสั่งให้นิติกร และเจ้าหน้าที่ตำรวจที่เขามาขายที่ ริมฟุตบาทวันก่อนผมได้ให้ตำรวจไปห้ามเขาทีหนึ่งแล้วหยุดไปพักหนึ่งนี่ เริ่มมาขายอีกแล้วเรื่องถังน้ำก็เหมือนกันเดี๋ยวถ้าผู้ว่าประกาศภัยแล้งผม จะซื้อถังน้ำไว้ให้ชาวบ้านยืมเรื่องต่อไปก็คือการแข่งขันวอลเล่ย์บอล ชายหาดก็ต้องนัดประชุมอีกที เรื่องที่ทางวัดคึกคักจะจัดงานปริวาส ๑๑-๒๑ เดือนหน้านี่ วันที่ ๘ เขาจะเข้าไปพัฒนากันนะครับของผมก็มี เรื่องเท่านี้ที่จะแจ้งให้สมาชิกทุกท่านทราบครับ

นายกิตติพงษ์ (รองนายกฯ) ขออนุญาตครับท่านประธานผมมีเรื่องที่จะหารือต่อสภาเรื่องก่อสร้าง สะพานข้ามคลองปางของคุณสมเกียรติและเขาก็ได้มาปรึกษาผมว่าต้อง

ทำอย่างไรบ้าง

ปิดประชุม เวลา ๑๓.๑๕ น.

(ลงชื่อ) บันทึกรายงานการประชุม

 (นายอนิวรรตน์ ไชยรัตน์ธนโชค)

 ตำแหน่ง เลขานุการสภาเทศบาล

**----------------------------------------------------**

 **คณะกรรมการตรวจรายงานการประชุม**

 (ลงชื่อ) กรรมการ

 (นายสมคิด หมื่นกล้า)

 ตำแหน่ง สมาชิกสภาเทศบาลเขต ๑

(ลงชื่อ) กรรมการ

 (นายอุดม ตันเก่ง)

ตำแหน่ง สมาชิกสภาเทศบาลเขต ๑

(ลงชื่อ) กรรมการ

 (นายสมญา นพฤทธิ์)

ตำแหน่ง สมาชิกสภาเทศบาลเขต ๒

#### สภาเทศบาลตำบลคึกคัก ได้รับรองรายงานการประชุมสภา สมัย สามัญ สมัยที่ ๔ ครั้งที่ ๑/๒๕๕๖ แล้ว เมื่อครั้งประชุมสภา สมัย....... สมัยที่ ...... ครั้งที่ ............ เมื่อวันที่ ................. ณ. ............................

(ลงชื่อ) ประธานสภาเทศบาลตำบลคึกคัก

 ( นายเสน่ห์ บุญน้อย )

 ตำแหน่ง ประธานสภาเทศบาลตำบลคึกคัก

--------------------------------------------------